— Я пра гэта часта думаю. Калі падчас маніторынгу ўзроўню навучанасці вучняў па гісторыі або грамадазнаўстве высвятляецца, што яны не засвойваюць якія-небудзь пытанні, хочацца паспрабаваць самой: ці змагла б я арганізаваць дзейнасць вучняў так, каб яны засвоілі гэты матэрыял? Пасля правядзення маніторынгу мы распрацоўваем рэкамендацыі для настаўнікаў па ўдасканаленні арганізацыі адукацыйнага працэсу, кантрольна-ацэначнай дзейнасці. Прызнаюся шчыра: часта хочацца паспрабаваць, як гэтыя рэкамендацыі працуюць у рэальным класе, з рэальнымі дзецьмі.